
VIRO  EXIMIO 

ALEXANDRO  MONRO  Jun.  M,D, 

ANATOMICES,  ARTISQUE  CHIRURGICA, 

IN 

ACADEMIA  EDINENSI, 

PROFESSORI  conjuncto; 

ANC  DISPUTATIONEM  CHEMICAM  INAUGURALEM 

UT  TESTIMONIUM  PEREXIGUUM 
ANIMI,  EJUS  AMICITIA, 

QUAM  IN  SESE  PER  CURRICULUM  MEDICUM 

DEMONSTRAVERIT, 

HAUD  IM MEMORIS, 

£  A,  Q_U  A  PAR  EST, 
OBSERVANTIA, 


OFFERT» 


Nunc  circumfusas  mecum  te  transfer  ad  auras 
E  terra,  breveque  constat  iter,  superamque  fluentis 
Inspice  naturas  quoque  frontem,  cortice  quali 
Includat  terram  ;  num  se  conformet,  ut  illa, 

Et  velut  adstri&os  vestis  se  infle&at  in  artus  ? 

At  non  huc  gradibus,  non  huc  conscenditur  ullis 
Mensuris.  Quod  non  oculis,  manibusque  valebis 
Subjicere,  omni  alio  nequeas  proin  prendere  padto  ? 
Hic  etiam  inniti  gravitatis  viribus  ipsis 
Quis  vetet,  et  facili  sic  illuc  scandere  clivo  ? 

Nimirum  videas  extrinsecus  aera  posse 
Non  alia  fundi  fidum,  comptumque  figura, 

Exornat  quam  qua  Tellus  sese  ipse  revolvens  ; 

Vel  si  alia,  proprior  quae  sit  tamen  ;  utpote  terram, 
Et  mare  cum  late  cingat  complexibus  arctis, 

Et  parvo  assurgat  cumulo  liquidissimus  aer, 

Quippe  gravis,  formamque  ideo  a  gravitate  receptet. 


Stay. 

PROOEMIUM. 

QUONIAM  ab  omnibus  summos  medi¬ 
cinae  honores  petentibus,  ut  quaedam 
ad  rem  medicam  pertinentia  scribant,  requi¬ 
ritur  ;  hoc  argumentum  mihi  proposui,  non  ' 
tam  spe  aliquid  novi  afferendi,  quam  quod 
res  dispersas  ac  disjun&as*  temporibus  diver¬ 
sis  repertas,  in  unum  colligere  volui. 

Aeris  scientia  maximi  est  momenti.  Per 
omnia  diffusus,  naturae  tam  animatae  quam 
inanimatae  arctissimo  nexu  jundtus,  inveni- 

A  tur. 

tur.  In  adionibus  chemicis  usus,  salubritas, 
motus,  ordoque  pulcherrimus  de  eo  constitu¬ 
tus  ;  haec  omnia  studio  hominum  dignissimum 
reddunt. 

Quamvis  etiam  multa  de  aere  nuper  reper¬ 
ta,  multa  adhuc  in  obscuro  sunt.  His  ita  se 
habentibus,  certe  scio,  rem  tantam  tarnque 
difficilem,  non  solum  fusius  explicari  quam 
opusculum  hujusmodi  patiatur,  sed  etiam  cog¬ 
nitionem  naturae  ampliorem,  quam  quas  mi¬ 
hi  obvenit,  poscere.  Iter  tamen  pede  tre¬ 
mulo  ingredi  malui,  cujus  in  recessibus  ar¬ 
duis  ac  tenebrosis,  si  redo  a  cursu  defledo, 
ledoris  benevoli  indulgentiam  sperare  liceat. 


DEFINITIO. 


9  » 

Aer,  terram  circumambiens,  dicitur  esse 
fluidum,  leve,  pellucidum,  mobile,  atque  vi 
resiliendi  praeditum.  Hinc  respiratio,  vege¬ 
tatio,  flammaque  sustinentur  ;  terras  quoque 
exhalationes  in  eo  ascendunt,  fluitant,  atque 
descendunt. 


HISTORIA, 

HISTORIA. 

Be  aeris  compositione  et  proprietatibus, 
atque  de  phaenomenis  aeriis  quotidie  oculis 
occurrentibus,  philosophorum  veterum  sen¬ 
tentiae,  incertae  aut  falsae  repertae  sunt.  Aris- 

\ 

toteles,  hoc  fluidum  de  quatuor  elementis 

\ 

unum,  inter  ignem  et  aquam  positum,  aridis 
atque  humidis  exhalationibus  esse  mistum  ; 
atque  tonitru,  fulgur,  pluviam,  grandinem, 
nivemque,  originem  inde  traxisse,  putavit 
Aliorum  philosophorum  antiquorum  de  hac 
re  opiniones,  haud  minus  a  veritate  remotae 
videntur. 

Nec,  ante  annum  post  Christum  natum 
millesimum  et  septingentesimum,  quo  tem¬ 
pore,  Bacqnus  atque  Gallil^ecs  vigebant, 
leges  naturae,  veraque  aeris  scientia,  indagari 

coeperunt. 


r 


*  Vid.  Aristot.  De  Coelo,  lib.  iv.  j  et  ue  Ge¬ 
neratione  et  Corruptione,  lib.  ii. 

coeperunt.  Torricellius,  Gallil^i  discipu¬ 
lus,  gravitatem  repertus,  quam,  omnis  de  aere 

i 

investigationis  constituit  fundamen.  Machina 

T 

ad  aera  exhauriendum  a  Boylio  fabricata,  in 
experimentis,  de  natura  ejus,  densitate,  elasti- 
citate,  atque  affinitate  cum  sonis,  instituendis, 
multum  eum  adjuvit*.  Accuratius  adhuc 
dotes  ejus  indagarunt  Paschal,  Mariotte, 
Hooke,  Hales,  Newton,  aliique  plures. 

Progrediente  hoc  modo  aeris  proprietatum 
physicarum  notitia,  philosophi  chemici,  in  me¬ 
tallis  transmutandis  in  aurum  vilioribus,  at¬ 
que  in  medicina  universali,  scrutanda  occupa¬ 
ti,  investigationem  de  aeris  compositione  om¬ 
nino  neglexerunt.  Nec,  ante  annum  salutis 
humanae  millesimum  et  o&ingentesimum,  so- 
lertia  Black,  Priestley,  et  Cavendish,  te¬ 
nebris,  quibus  chemia  involuta  latebat,  re¬ 
motis,  legibusque  occultis  in  lucem  editis,  ve¬ 
ra  aeris  scientia  chemica  apparuit.  Mayow 
unus,  qui,  anno  millesimo  et  septingentesimo 
post  Christum  natum,  vixit,  aeris  naturara 

non 


Vid.  Nova  Experimenta  Physico-Mechanica» 

non  simplicem  sed  compositam  esse,  putavit. 
Aliquam  ejus  esse  partem  censet  magis  acu¬ 
tam  et  subtilem,  quaeque  in  combustione  et 
respiratione  absorbetur  *. 

Anno  millesimo  sexcentesimo  tricesimo, 

*  * 

Reyius,  augmentum  ponderis,  quod  corpora 
deflagratione  acquirunt,  aeri  absorpto  attri¬ 
buit.  Experimenta  tamen  Lavoisier  inge¬ 
niosi  (cujus  mortem  Chemia  semper  lugebit), 
non  tantum  hanc  Reyii  conjedturam  confir¬ 
marunt,  verum  etiam,  scientiam  nostram  de 
qualitatibus  aeris  chemicis,  magnopere  pro¬ 
moverunt. 

AER. 


T 


t*  Vida  Mayow.  Tradi,  prim,  p,  12.  et  118. 

A  E  R, 

Vocabulum,  Aer,  antea  atmospbasram 
cum  nubibus,  exhalationibus,  aliisque  extra¬ 
neis  ibi  innatantibus,  compledebatur.  Postea 
tamen,  ad  eam  tantum  partem  fluidi  hujusce 
denotandam,  quae  elasticitate  perpetua  gau¬ 
det,  a  philosophis  usurpatum  est.  Per  multos 
annos,  cundta  fluida  elastica  aeri  immixta 
communi  nomine  Aeris  appellabantur.  A 
communi  tamen  aere  adeo  differebant,  ut  no¬ 
men  sibi  proprium,  gas ,  ab  Hllmontio  in- 
■ventum,  acciperent. 

Tale  discrimen  in  iis  vocabulis  adhiben¬ 
dis,  hoc  meo  tentamine,  servabo.  Piis  igitur 
praemissis,  nunc.  Primo ,  Proprietates  aeris 
physicas  ;  Secundo,  Chemicas,  vi  in  combus¬ 
tione,  respiratione,  et  vegetatione  memorata  ; 

atque 

atque,  Tertio ,  Vim  ejus  solventem,  unde  ros, 
pluvia,  nix,  grando  nascuntur  \  breviter  trac¬ 
tare  pergam. 


DE  PROPRIETATIBUS  AERIS  PHYSICIS. 

Fluidum,  quod  aera  appellamus,  a  vapori¬ 
bus,  aiiisque  exhalationibus,  strudura  par¬ 
tium  singulari,  differt :  unde  solidum  frigore 
reddi  recusat ;  aut  saltem  vis  frigoris  ad  hoc 
efficiendum  necessaria,  nobis  adhuc  ignota 
est. 

Aera  gravem  esse  per  trutinam  comperi- 
mus.  Hujusce  rei  cognitionem  Torricel- 
lio  debemus.  Is  enim,  aquae  ascensum 
in  antlia,  causae  alicui  externae  attribuit, 
sciensque  aquam  triginta  tantum  duos  pedes 
ascendere,  fluido  aqua  graviore  adhibito, 
ascensum  minorem  futurum  putavit.  Hy- 
drargyro  igitur  adhibito,  viginti  odo  pollices, 

pro 

pro  rata  gravitate  inter  aquam  et  hydrargy-* 
rum,  ascensum  esse  reperit.  Hoc  Paschalis 
experimentis  postea  confirmatum  :  Is  enim, 
hydrargyri  ascensum  minorem  esse,  in  locis 
superioribus  quam  inferioribus,  probavit.  Aer, 
igitur,  pondere  suo,  fluida  in  tubis  ascendere 
facit.  Cun&a  corpora  comprimit,  diffusionem-  • 
que  prohibet.  Sine  eo,  liquidorum  particulae  a 
sernetipsis  separatas,  sese  in  vapores  expande¬ 
rent,  partesque  corporum  nostrorum  fluidas, 
sedem  propriam  servare  nequirent.  Aer,  hac  vi 
praeditus,  vacua  omnia  implere  conatur.  Un¬ 
de  animalium  respi:  itioni,  infantiumque  ad 
matris  mammas  vitae  conservationi,  praecipue 
inservit.  Per  fluiditatem  aeque  undique  pre- 

i 

mit.  Corpora  igitur  mollissima  et  fragilis¬ 
sima  pressuram  sine  injuria  subeunt*.  Gra¬ 
vitas  ejus  specifica,  aquas  gravitati  compa¬ 
rata, 


*  Pressura  ejus  in  corporum  fuperficie,  circiter 
pondus  15  librarum,  ad  singulos  pollices  quadratos, 
aestimatur. 

rata,  in  ratione  est  i  ad  800  ;  vel  secundum 
Shuckburgh,  i  ad  816*.  Haec  tamen  gra¬ 
vitas  cum  aeris  variationibus  mutetur,  necesse 
est. 

Alia  aeris  proprietas  est  elafiicitas ,  qua  in 
spatium  amplius  aut  angustius  expandi  aut 
comprimi  potest.  Gravitate  atrnosphaerae  su¬ 
perincumbentis  minuta,  sicut  Gravesende 
experimentis  probat  f,  aer  expanditur.  Cau¬ 
sa  dilatante  vel  comprimente  remota,  spatium 
prius  occupatum  aer  cito  explet.  Hinc  tor¬ 
menti  aerii  pendet  fabrica.  In  aeris  quoque 
dilatatione,  spatium  occupatum  in  ratione  vis 
comprimentis  esse,  periculis  probatur. 

Ex  his  positis,  aeris  densitatem,  ad  super¬ 
ficiem  terras,  totius  a tmo sphaeras  superincum¬ 
bentis  pondere  pressi,  pro  altitudine  immi¬ 
nui,  sequitur.  Densitatem  ejus  ratione  vis 
comprimentis  imminui,  Mariotte  experi¬ 
menta  ostendunt.  Hinc,  aer  in  summis  mon- 

R  tium 


*  Thomson’s  Chem.  vol.  iii.  p.  225. 
f  Vid.  Gravesende  Nat,  PhiL  vol.  ii.  p.  5. 

tium  quam  in  vallibus  rarior  est.  Calorem 
expandere  notum  est.  Hinc,  inter  tropicos, 
aer  calidior  redditus,  rarior  fit,  quam  in  iis 
regionibus  quae  temperie  mitiori  fruuntur. 
Densior  igitur  est  aer  ad  polos  quam  ad 
aequatorem.  Quoniam  autem  aeris  pondus, 
ab  altitudine  aeque  ac  densitate  pendeat ;  et 
quoniam  altitudo  maxima  sit,  ubi  densitas 
minima  est,  aeris  altitudinem  ad  polos  mini¬ 
mam,  ad  aequatorem  maximam  esse,  sequi¬ 
tur  :  et  quia  a  polis  aequatorem  versus,  alti¬ 
tudo  sensim  augetur,  superficies  ejus,  duo 
plana  inclinata  ad  aequatorem  conjun&a,  re¬ 
fert. 

Altera  aeris  proprietas  est  fluiditas .  H^c 
tanta  est  ut  vis  minima  movere  sufficit.  Hinc 
phaenomena,  venti  appellata,  nascuntur.  Vento¬ 
rum  causa  praecipua  est  aeris  expansio.  Nam, 
gravitate  specifica  minuta,  aer  densior  rario¬ 
rem  versus,  ad  aequilibrium  servandum,  ir¬ 
rumpit.  Hic  aeris  motus  vi  ac  velocitate, 
secundum  vim  expandentem,  differt.  .Eorum 
cognitio  certe  maximi  est  momenti :  hinc 
enim  navigatio,  atmosphaerae  salubritas,  atque 


terree 

terrae  regionum  temperies,  pendent.  Sed  varia 
ventorum  genera,  causas,  atque  dotes  exponere, 
non  solum  hujusce  opusculi  fines,  verum  etiam 
ingenium  humanum  exsuperaret. 

Aera  coloris  expertem  esse  et  invisibilem, 
abunde  apertum  est.  Haec  qualitas  pendet 
ex  facilitate  qua  luminis  radii  permeant.  Eli 
radii  aere  refringuntur,  non  autem  refledtun» 
tur.  Coeruleus  aetheris  color,  ex  quo  multis 
philosophis  persuasum  est,  aera  in  quantitati» 
bus  majoribus  quoque  coeruleum  esse,  ex 
Saussure  experimentis  vaporibus  aeri  im¬ 
mixtis,  attribuendus  est. 

Aeris  proprietatem,  quae  insipiditas  appel¬ 
latur,  nonnulli  repudiarunt,  et  acrimoniam  ha¬ 
bere  singularem,  corpora  animalia  nonnun- 
quam  afficientem,  crediderunt.  Haec  opinio 
mihi  certa  esse  videtur :  quippe  vulnera  aeri 
exposita  difficillime  cicatricem  sibi  obducere, 
non  dubitari  potest :  Infans  quoque,  extern- 

pio 


*  Vid.  Saussure,  “  Voyage  dans  les  Alpes." 

pio  post  partum,  sensum  ingratum  quem  hoc 
fluidum  excitat,  ex  clamoribus  satis  demons¬ 
trat. 

Aer  licet  rarissimus,  corpora  pellucida  pe  ¬ 
netrare  nequit  ;  nec  liquidorum  aliorum,  quae 

i 

sese  in  spiramenta  corporum  multorum  insi¬ 
nuant,  similitudinem  habet.  Hoc,  singulari 
particularum  ejus  formae,  a  quibusdam  attri¬ 
buitur. 

Aere  agitato  particulae  ejus  dimoventur, 
particulasque  sibi  proximas  comprimunt ;  iste 
aer  compressus  elasticitate  sua  rursus  expandi¬ 
tur,  atque  aera  sibi  proximum  eodem  modo 
agitat.  Ex  hac  agitatione  fit  motus,  qui, 
fludlibus  summa  in  aqua  similis  est.  Hinc 
soni  propagatio.  Sonus,  vel  ex  corpore  solido 
velociter  per  aera  transeunte,  vel  ex  aere  ipso 
solidum  quodvis  graviter  pulsando,  vel  ex 
duobus  solidis  semetipsa  in  aere  percudenti¬ 
bus,  oritur.  Sonorum  varietates  seque  ac  im¬ 
petus  a  plurimis  rebus  pendent.  Soni  impe¬ 
tum,  non  a  principio  ullo  chemico,  sed  omni¬ 
no 


BE  AERE. 

no  ab  aeris  densitate  oriri,  experimentis 
Priestley  satis  probatur.  Is,  tintinabuli  so¬ 
num  in  hydrogenio,  decies  aut  bis  decies  aere 
rariore,  inclusi,  haud  multo  majorem,  quam 
in  vacuo  fuisse,  reperit.  E  contrario  autem,  in 
acido  carbonico,  quod  densitate  est  duplo  ma¬ 
jus  quam  aer,  sonus  multo  intentior  quam  in 
aere  fuit 

Aer  odoris  expers  esse  videtur.  Odores 
enim  ibi  reperti,  ex  particulis  alienis  ei  im¬ 
mixtis  gignuntur. 

Aer,  denique,  flammam  et  vitam  sustentat. 
Lucernam  in  vacuo  extingui,  animaliaque 
eunda,  non  solum  terram,  verum  etiam  mare 
habitantia,  nisi  adsit  aer,  mori,  satis  notum 

est  f. 


DE 


*  Priestley,  Experiments,  vol.  ii.  p.  455, 
f  Priestley,  Exper.  vol,  iiL  p.  385, 

DE  AERIS  PROPRIETATIBUS  CHEMICIS* 


Aer  non  jam  corpus  simplex,  sed  fluidum 
e  pluribus  gasis  elasticis  compositum,  a  cunc» 
tis  philosophis  habetur.  Anno  etiam  post 
Christum  natum  1700,  hanc  sententiam  ha- 
buisse  videtur  Mayow.  Adeo  ut  mirum  est, 
experimentis  praecipue  a  Hayles,  aliisque 
philosophis  clarissimis  de  aere  institutis,  tan¬ 
tum  temporis  intercessisse,  antequam  haec 
Mayow  sententia  confirmata  est.  Opera  hu¬ 
jus  iis  ignota  fuisse  videntur.  Licet  enim 
aera  ad  vitam  flammamque  sustentandam,  ne¬ 
cessarium  noverint,  nullam  de  Mayow  men¬ 
tionem  faciunt,  nec  conclusionem  de  aeris 
compositione  ullam  inde  inferunt.  Indaga¬ 
tiones  tamen  Macbride,  Priestley,  Ruther- 
ford,  et  Black  ;  et  denique  experimenta 
Lavqisier  synthetica  atque  analytica,  natu¬ 


ram 

ram  aeris  compositam,  certam  reddunt.  Aer 
igitur,  rebus  extraneis  inde  remotis,  e  tribus 
fluidis  aeriis  permanentibus,  constat.  Ea, 
vocabulis  a  chemicis  nuper  inventis,  Gas  oxy- 
genium ,  Gas  azoticum,  et  Gas  acidum  carbo - 
nicum ,  appellantur. — Quorum  de  qualitatibus 
jam  pauca  dicenda. 


De  Oxtgenio. 

Sententiam  Mayow  de  aeris  compositione 
supra  memoravimus  ;  hujusce  tamen  fluidi 
proprietates  eo  tempore  fuerunt  ignotae.  Anno 
circiter  1774  post  Christum  natum,  Priest- 
ley,  Scheele,  et  Lavoisxer,  in  partibus 
orbis  terrarum  diversis  habitantes,  atque  di¬ 
versis  investigandi  modis  usi,  hoc  gas  partem 
aeris  constituere,  mireque  vitae  et  flammae  in¬ 
servire,  demonstrarunt 

Hoc 


f  Vide  Priestley,  Exper.  vol.  ii.  p.  106. 

Scheele  de  Aere  et  Igne,  vol.  ii.  p.  34. 
Lavoisier,  Elem.  Ghem.  p.  81. 

Hoc  gas,  ratione  proprietatum  physicarum, 
aera  refert.  Invisibile  est,  et  elasticum  ;  sine 
ociore  :  expansionis  et  compressionis  maxime 
capax,  et  caloris  expers. 

De  gasis  omnibus  e  quibus  aer  constituitur 
maximi  est  momenti  oxygenium  ;  indeque 
vegetabilia  atque  animalia  praecipue  alun¬ 
tur. 

Proprietates  ejus  accurate  a  philosophis 
indagatae  sunt,  inter  quas  sequentes  note» 
mus.  Vitam  et  flammam  diutius  quam  aer 
alit.  Lucerna  incensa  in  vas  hoc  fluido  re¬ 
pletum  immissa,  splendore  mirifico  lucet,  at» 
que  multo  majorem  calorem  et  lumen,  quam  in 
aere,  emittit.  Animalia  quoque  in  eo  diutius 
quam  aere  vivunt ;  sed  ibi  inclusa,  ante  vis  in 
vita  sustentanda  abeat,  moriuntur :  purum 
enim  hoc  gas  inhalatum,  pulmonum  facit  in¬ 
flammationem.  Aerhujusce  fluidi  expers,  nec 
vitam  nec  flammam  alere  potest :  respirationi 
igitur  et  combustioni  omnino  necessarium 
est,  ab  iisque  minuitur.  Gravitas  ejus  spe¬ 
cifica 

cifica,  secundum  Lavoxsier,  est  1.3562; 
pondus,  aeris  ratione,  est  1103  ad  1000^. 

Oxygenium  in  aere,  ex  centum  partibus  vi-» 
ginti  septem  facere  dicitur.  Sed  experimen¬ 
ta  recentiora  a  De  Marti,  Berthollet,  et 
Davy  instituta,  aeri  inesse  solummodo  vigin- 
ti  duas  in  centum  partibus,  demonstrant. 

Oxygenium  corporum  multorum  partem 
constituit.  Metallis  conjunctum  oxyda  facit, 
aciditatisque  causa  praecipua  esse  videtur. 
Acida  enim  cunCta,  de  quorum  compositione 
certiores  facti  sumus,  ex  base  aliqua  et  oxy- 
genio  componuntur,  eorumque  diversitates  ex 
base  diversa  oriuntur.  Cum  hydrogenio  con¬ 
junctum,  aquam  constituit.  A  rebus  pieris» 
qus  separari  et  parari  potest ;  praecipue  ta¬ 
men,  ex  nitratibus  potassae,  argenti,  hydrar- 
gyri,  aut  oxido  manganesiae  nigro,  quibus 
acidum  sulphuricum  superfunditur.  Maxi¬ 
me  autem  purum  ex  potassae  muriate  oxyge- 
nato,  calori  subjedo,  nascitur. 

C  Vis 


m  Vid.  Thomson,  Syst.  Chem.  vol,  i.  p.  aa. 

Yis  ejus  chemica  maximi  est  momenti.  Inde 
enim  chemicus,  calorem  maximum  et  potentis- 
simum  parare  potest.  Ad  hydrogenii  com¬ 
bustionem  suppeditandam,  tantam  calorem 
efficit,  ut  platimim  liquidum  reddere  sufficiat. 

Dotibus  repertis,  in  spem  summam  medici 
venerunt,  atque  in  nonnullis  morbis  curandis 
adhibuerunt,  eventu  tamen  parum  felici. 
Hosce  inter  medicos  eminet  Beddoes.  Non¬ 
nullis  in  morbis  ab  eo  feliciter  adhibitus  est; 
morbi  tamen  plerumque  non  remoti,  sed  le¬ 
vati  '  esse  videbantur.  In  asthmate,  phthisi 
pulmonali,  scorbutoque,  magis  salutare  quam 
in  aliis  morbis  apparuit.  Hunc  effedtum  sys¬ 
temati  arteriali  ab  oxygenio  excitato,  et  quan¬ 
titati  oxygenii,  cujus  hisce  in  morbis  arteriae 
egeant,  additae,  attribuit  *.  Ad  theoriam 
suam  de  proxima  causa  confirmandam,  idem 
in  scorbuto  adhibuit.  Hanc  enim  causam 
ex  oxygenii  in  systemati  defectu  genitam 
esse  putavit.  Atque  remedia  ei  maxime  ido¬ 
nea, 


*  Beddoes,  De  Aer.  fa&. 

oea,  multum  oxygenii  habentia,  huic  senten¬ 
tiae  fidem  dederunt.  Spei  tamen  haudqua- 
quam  respondit  eventus. 


De  Gase  A z otico. 


Altera  partium  ex  quibus  aer  componi¬ 
tur  est  gas  azoticum ,  quod,  ratione  proprieta¬ 
tum  ejus  physicarum,  fluidum,  cujus  pars  est, 
refert.  Hoc  gas  Mayow  notum  fuisse  vide¬ 
tur.  Hales  quoque,  fluidum  post  combus¬ 
tionem  residuum,  quippe  vitiatum,  ab  aere 
esse  diversum,  cognovit 

Anno  1772,  noster  Rutherford,  de  aere 
experimenta  instituit,  quibus,  hoc  gas  esse 
fluidum,  sui  generis,  et  dotibus,  ab  aere  fixo 
aut  alio  quovis  penitus  diversum,  demonftra- 
vit  f . 

Eodem 


*  Vid.  Hales,  Static.  vol.  i. 
f  Vid.  Rutherford,  De  Aere  Mephitico, 

Eodem  fere  tempore,  Priestley  expe¬ 
rimenta  quoque,  aera  post  combustionem 
proprietates  ab  aere  omnino  diversas  pos¬ 
sidere,  ostendunt.  Scheele,  ratione  di¬ 
versa,  hoc  gas,  quod  propter  proprietates 
aer  foedus  aut  corruptus  appellatum,  re- 
'  perit  Prius,  secundum  dodrinam  Stah- 
iianam  eo  tempore  creditam,  hoc  gas  esse 
aera  dephlogisticatum,  cum  certa  phlogistl 
quantitate  adjunda,  quam  ex  combustione - 
aut  respiratione  acceperat,  censuit.  Hoc  flui¬ 
dum  pestiferum  aera  phlogisticatum  nomina¬ 
vit.  Eandem  sententiam  prius  habuisse  Ru- 
therford,  ex  these  ejus  apparet  f.  Falsam 
esse  hanc  theoriam  ingeniosam,  recentioris 
chemiae  inventa  monstrant.  Aer  enim  phlo- 
gisto  hoc  fido  immixto,  nec  magnitudine  nec 
pondere  audus,  sed  minutus  esse  reperitur. 
Et  quoniam  corpus  nullum  ponderis  expers 

novimus, 


*  Viil.  Scheele  De  Aere  et  Igne, 
f  Vid,  Rutherford,  ubi  supra» 

novimus,  aliud  corpori  alii  adjundum,  pondus 
ejus  augeat,  necesse  est. 

Quanquam  inventa  philosophorum  quos 
supra  memoravimus,  gas  azoticum  ab  aere  di- 
versum  satis  monstrant,  de  eo  tamen  cogni¬ 
tionem  Lavoisier  praecipue  debemus.  Hoc 
aeri  pro  rata  parte  conjundum  invenit. 
Quum  purum,  eundas  aeris  proprietates  phy¬ 
sicas  habet;  Invisibila  est,  et  pellucidum ; 
sine  odore,  et  elasticum. 

Nec  vitam  nec  flammam  sustinet.  Anima¬ 
lia  id  respirantia  cito  moriuntur.  Hinc  ra¬ 
tionem  reddere  in  promptu  est,  cur  animalia 
post  certum  tempus,  aera  non  renovatum  re¬ 
spirantia,  vita  privantur. 

Gravitas  ejus  specifica  est  1.1890.  Ali¬ 
quantulum  aere  levius  est;  aut,  secundum 
Lavoisier  sententiam,  ad  aera  est,  ratione 
942.6  ad  1000.  Pedis  cubici  pondus  est 
520.17  grana.  Corpora  inflammabilia  phos- 

phorum,  sulphur,  et  carbonem,  soluta  susti- 

* 

net.  Cum  hydrogenio  conjundum,  Ammo- 
niam  gignit.  Undique,  sed  praecipue,  in  at- 

mo  sphaera, 

inosphaera,  abundat.  In  piscium  vesicis  a 
Priestley  repertum  *. 

Cum  Oxygenio  conjungitur  variis  rationi¬ 
bus,  et  multarum  compositionum  basin  facit, 

/ 

Viginti  tres  partes  gasis  azotici  partibus  oxy- 
genii  79  additae,  Acidum  Nitricum  gignunt. 
Quantitas  azoti  major  Gas  Nitrosum  efficit; 
et  major  adhuc,  gas  aliud  singulare,  cujus  pro- 
prietates  invenit  Davy.  In  corporibus  ani¬ 
malium  abundat ;  in  nonnullis  quoque  vege¬ 
tabilibus,  veluti  gummi,  albumine,  fibrisque 
ligneis,  existit  f. 

Corpus  simplex  adhuc  habetur.  Nuper  ve¬ 
ro,  chemici  Germanici,  ex  aqua  et  calore  com¬ 
positum  esse,  probare  conati  sunt.  Hoc  pri¬ 
mo  a  Westrumb,  et  postea  a  Wxegleb,  ten- 
tatam  J.  Hanc  conjedturam  falsam  esse  de¬ 
monstrarunt  Deiman,  Troostwich,  et  Lau- 

WERENEURG. 


*  Vid.  Priestley,  Exp.  vol.  ii.  p.  462, 

f  Vid.  Thomson,  Syst.  Chem.  vol.  iv. 
f  Vid.  Crell,  Annal.  pro  1785  &  1796. 

werenburg  Postea  Girtanner.  ex  hydro- 
genio  compositum  esse  censuit  f .  Quoniam 
autem  nulla  experimenta  hac  de  re  instituta, 
sententiam  talem  confirmant,  pro  falsa  haben¬ 
da  est.  Azotum  igitur  simplex  est.  Si  ta¬ 
men  ex  aqua  partim  compositum  esse,  con¬ 
firmari  potest,  scientiam  multum  augeret.  Ga¬ 
sis  a  glacie  liquescente  azotici  separatio,  seque 
ac  azoti  illius  origo,  quod  tantam  corporum 
animalium  partem  facit,  hinc  explicari  po¬ 
test, 

Gas  azoticum,  exposito  corpore  aliquo, 
quod  aere  oxygenium  absorbet,  paratur.  Sul- 
phureta  alcalina  et  terrena,  hoc  rite  effici- 
unt.  Modus  tamen  hujus  facillime  conse¬ 
quendi  est  per  solutionem  sulphatis  aut  mu- 
riatis  ferri,  quod  gas  nitrosum  usque  ad  satu¬ 
rationem  pervasit,  aeri  expositam.  Hoc  modo 

absorptio  cito  nascitur,  et  gas  azoticum  ma- 

» 

net. 


%  Vid.  Annal.  de  Chem.  voL  xxi. 


f  Ibid.  voL  xxiv. 

net»  De  fibrina  quoque,  acido  nitrico  su¬ 
perfuso,  et  calore  applicato,  facile  elicitur. 

Experimenta  a  De  Marti,  Scheele,  Ber- 
thollet,  et  Davy  instituta,  gas  azoticum  at¬ 
que  oxygenosum,  ratione  oxygenii  partium 
viginti  duarum,  azotique  septuaginta  odio,  in 
aere  communi  conjungi,  satis  ostendunt.  Quo¬ 
niam  autem  gasium  illorum  gravitas  specifica 
differt,  partium  etiam  componentium  ponde¬ 
ris  ratio  differat,  necesse  est.  Ponderis  igitur 
ratio  est  oxygenii  viginti  sex  ad  azoti  sep¬ 
tuaginta  quatuor,  quas  ratio  a  Lavoisier  sen¬ 
tentia  minimum  discrepat,  si  de  pondere  lo¬ 
quatur 


De  Gase  Acido  Carbqnico .  ' 

Corpora  plurima,  in  fermentatione  aut 
combustione,  aera  elasticum  evolvere,  diu 

notum 


*  Vid.  Thomson^  Chemistry,  vol.  iii.  p.  p»  260« 

notum  est.  A  Paracelso  spiritus  sylvestris 
didtus,  atque  aera  proprietatibus  referre  cen¬ 
sebatur.  Nomen  gasis  sylvestris  a  Hel- 
montio  ei  inditum  fuit.  Hoc  ab  aere  di¬ 
versum  habuit }  phaenomenaque  inde  na¬ 
scentia,  effervescentium,  explofionem,  et  fer- 
mentationem,  huic  fluido  attribuit.  A  va¬ 
riis  corporibus  Hales  hoc  fluidum  elicuit,  id- 
que  non  esse  iis  mechanice  immixtum,  sed 
chemice  conjun&um,  demonstravit.  Acido 
sulphurico  aut  muriatico  in  carbonatem  cal¬ 
cis  fuso,  aera  obtinuit.  Celeberrimus  Black 
autem,  hoc  fluidum  non  solum  in  calce  exis» 
tere,  sed  ab  aere  omnino  diversum  ;  atque 
calcem,  magnesiam,  et  alcalina,  mitia  atque 
insolubilia  inde  fieri,  probavit :  aera  quoque 
fixum  nominavit.  Natura  ejus  postea  accuratius 
explorata,  partem  aeris  constituere  reperit 
Multa  experimenta  de  hoc  fluido  Priest- 
ley  felicissime  instituit,  Keir  gasem  calca- 

D  ream 


*  Vid.  Experiments  on  Magnesia,  Lime,  &c.  p.  56. 

ream  appellat,  acidumque  habuit :  quam  opi¬ 
nionem  Bergman  postea  confirmavit*,  a  quo, 
acidum  aerium  nominatum  est.  Aer  mephiticus 
di&us,  quia  vitam  et  flammam  extinguit.  Cum 
autem  e  carbone  et  oxygenio  compositum, 
cognitum  est,  Lavoisier  celeberrimus,  gas 
acidum  carhonicutn  appellavit. 

Hoc  fluidum  cunelas  aeris  qualitates  me¬ 
chanicas  possidet. 

Gravitas  specifica,  secundum  Lavoisier,  ra¬ 
tione  aquae  est  1000  ad  1.8454.  PE  ae¬ 
quat  pondus  aeris,  ideoque  cavernas  imas,  quae 
fossilia  continent,  unde  evolvitur,  occupat. 
'De  his  cavernis,  Grotto  dei  Cane,  prope  Nea¬ 
polin,  celeberrima  est.  Hoc  antrum  in  mon¬ 
tis  latere  situm  est,  cujus  fundus  gase  acido 
carbonico  tegitur.  Canis,  aut.  animal  quod¬ 
vis  aliud  pronum,  intrans,  cito  moritur. 

Vitam  animalium  extinguit.  Bergman  in 
animalia  immisit,  atque  vitam  inde  extingui 

observavit. 


*  Vid.  Keir’s  Ghem.  Diftionary,  vol.  iii.  p.  43. 

observavit.  Hoc  fluidum  adeo  funestum  esse, 
ex  irritabilitate  extinguenda,  censuit*. 

Tanta  autem  in  hominem,  operum  suorum 
perfectissimum,  est  Naturas  beneficentia,  ut 
epiglottidi,  acido  aliquo  appropinquante,  pul¬ 
monibus  noxio,  facultatem  quandam  aperien¬ 
di  et  claudendi,  dederit.  Hinc,  acida  prop¬ 
ter  aera  exclusum  mortem  inducunt. 

Aqua  hoc  fluidum  facile  absorbet ;  atque 
inde  fulgida  fit,  et  aquae  Pyrmontianae  sapo» 
rem  refert. 

Plurimis  in  rebus  abundat.  Calcis  exusti 
causticitas,  sicut  demonstravit  Black,  huic 
gasi  per  calorem  extra&o  attribuenda  est. 
Aqua  Pyrmontiana,  Celtzeriana,  et  Spa,  hoc 
fluidum  cum  ferro  conjunCtum  continent» 
Aeris  partem  circiter  centesimam  constituit. 
In  vegetabilibus  et  animalibus  quoque  reper¬ 
tum  est» 

De 


*  Vid.  Bergman’3  Chemistry,  voh  ii.  p.  2»  &  91» 

De  compositione  dissentiunt  chemici.  Sub¬ 
stantiam  esse  elementariam  putavit  Priest- 
ley.  Postquam  autenl  oxygenium  inesse 
compertum  est :  e  pblogisto  atque  aere  de- 
prilogisticato  consistere  ratus  est.  Postea  ve¬ 
ro,  cum  hydrogenium  et  phlogistum  idem  cor¬ 
pus  existimabantur,  hoc  fluidem  ex  hydro- 
genio  et  oxygenio  constare,  putavit.  Aqua 
composita  reperta,  hanc  theoriam  evertit : 
jarnque  .Lavoisxer  sententia,  carboni  et  oxy¬ 
genio  compositis  attribuens,  pro  vera  est  ha¬ 
benda.  Hanc  sententiam  experimentis  satis 
probavit  *. 

Aqua  hoc  acidum  continens,  medicinae  plu¬ 
rimum  prodest.  Eadem,  sodam,  cum  gase  aci¬ 
do  carbonico  supercarbonatem  formante,  con¬ 
junctam  continens,  eventu  felici  ad  dolorem 
in  vesicae  urinariae  calculis  levandum,  adhi¬ 
betur.  Aqua  quoque  cum  hoc  gase  conjunc¬ 
ta,  putredinem  tollit. 

An 


*  Vid.  Lavoisxer^s  Essays. 

An  ea  gasa  mechanice  misceantur,  an  che¬ 
mice  componantur,  disputatum  est.  Priorem 
in  sententiam  a  chemicis  primum  itum  est. 
Oxygenium  atque  azotum  existere  dubitari 
nequit.  Experimenta  cum  variis  atque  ma¬ 
xime  perfedis  eudiometris,  in  diversis  orbis 
terrarum  regionibus  instituta,  aera  easdem 
fere  proportiones  tenere,  monstrant.  Ut  mix¬ 
tura  autem  adeo  similis  ex  rebus  gravitatis 
ratione  specificas  discrepantibus  foret,  vix  fieri 
potest.  Nec  credibile  est,  aera  decompositioni 
tam  diversm  subjedum,  nempe  respirationi, 
combustioni,  vegetationi,  adeo  similiter  in  eo¬ 
dem  statu,  componentium  ratione  partium, 
nisi  chemice  conj  undarum,  restiturum  es¬ 
se.  Hic  forsitan  objiciatur,  aeris  analyses, 
quanquam  fere  sibi  constantes,  nonnunquam 
differre.  Nonne  autem  acidi  nitrici,  atque 
rerum  multarum  aliarum,  analyses  differunt  ? 
Nec  quisque  tamen  chemicus,  oxygenium  at¬ 
que  azotum  ibi  chemice  composita  esse,  du¬ 
bitat.  Atque  si,  experimenta  in  corporibus 
quas  facile  tradari  possint,  ratione  propor¬ 
tionum 


! 

tionum  differunt  ;  quanto  magis  varietates, 
in  corporibus  adeo  subtilibus  atque  tenuibus, 
ut  non  microscopio  percipi  possunt,  expe&an- 
das  sint. 

Experimenta  tamen  Humboldt*,  differen¬ 
tiam  inter  aera,  partiumque  componentium 
mixturam,  certam  reddunt.  Iiic  gas  nitro¬ 
sum,  mixturam  arte  fadtam,  quantitatem  etiam 
oxygenii  minorem  continentem,  quam  aera 
ipsum,  plus  minuere  reperit.  Secundum  Mo- 
rozzo  f  quoque,  flamma  inde  longius  atque 
melius  sustinetur,  atque  animalia  diutius  in  eo 
quam  in  eadem  aeris  quantitate  vivunt.  Hinc 
oxygenium  in  mixtura  artificiosa  ab  azoto  mi¬ 
nore  vi  attrahi,  atque  cum  gase  nitroso  facilius 
conjungi,  majorique  mensura  absorberi,  mani¬ 
festum  est. 

De 


*  Vid.  Ann.  de  Chem.  vol.  xxviii.  p.  162. 
t  Vid.  Journal  de  Physique.  vol.  xxvii.  p.  203. 

De  Combustione . 

His  positis  de  proprietatibus  partium  quae 
aera  constituunt,  hanc  qualitatem,  qua  com¬ 
bustioni  et  respirationi  inservit,  facile  perci¬ 
pimus.  Hinc,  ab  omnibus  corporibus  aliis 
facile  distingui  potest. 

Stahl,  cujus  sententias  ehem  ici  assense- 
runt,  corpora  inflaxnmabiiia,  ex  re  singulari, 
a  qua  inflammabilitatem  receperunt,  compo¬ 
sita  esse  credidit.  Ratus  est,  durante  com¬ 
bustione,  phlogiston  a  corpore  flagrante  se¬ 
jungi,  combustionem  phlogisto  toto  evaso  ces¬ 
sare,  atque  simplex  manere  corpus.  Postquam 
autem,  aera  compositum,  atque  combustionem 
per  eum  affedam  esse,  notum,  Stahlii  disci¬ 
puli  hanc  doHrinam  magis  rationi  consenta¬ 
neam  reddere,  conati  sunt.  Corpus  inflam- 
mabile  compositum  esse,  atque  phlogisto  inde 

separato, 

separato,  aera  fieri  phlogisticatum,  et  ad  cora» 
bustionem  sustinendam  parum  idoneum,  ad¬ 
huc  censuerunt.  Haec  theoria,  tamen,  expe¬ 
rimentis  falsa  reperta  est» 

Opinionem,  quam  centum  annis  antea  ha¬ 
buit  Mayow,  adoptavit  Lavoisier.  Hic, 
corpora  non  leviora  sed  graviora  combustione 
reddi,  affirmavit.  Aera  duas  res  continere, 
quarum  altera  combustionem  sustinuit,  al¬ 
tera  non  ;  atque  priorem,  combustione  ces¬ 
sante,  evanescere,  noscens ;  hanc  a  corpore 
inflammabili  absorberi,  et,  finita  hac  absorp¬ 
tione,  combustionem  cessare,  putavit.  Si  hoc 
ita  esset,  corpus  inflammabile  pondus  ab  aere 
amissum  acciperet.  Quod  experimentis  qui¬ 
dem  confirmatur*.  Hoc  fundamine  nitun¬ 
tur  ehem  icor  um  recentiorum  theoriae. 

Dum  flagrat  corpus  inflammabile,  azotica 
manente,  partem  aeris  oxygenosam  absorbet, 
Gase  oxygenoso  cum  hac  parte  azotica  rur¬ 
sus 


#  Lavoisier/s  i(  Elements,”  passim. 

sus  conjundo,  combustio  sustinetur,  nec  ante 
oxygenium  iterum  exhaustum  cessat.  In 
omni  autem  combustione  emittuntur  calor 
atque  lumen.  Theoriam  suam  huic  rei  con- 
sentaneam  reddere,  conatus  Lavoisier.  Ei 
visum  est,  phaenomena  ex  oxygenio  decom- 
posito  oriri.  Corpus  inflammabile  flagrans, 
cum  base  oxygenii  conjungitur,  atque  lumen 
et  calor,  per  qus  in  forma  aeris  exstitit, 
evadunt.  Corpore  in  oxygenio  flagrante, 
major  et  calor  et  lumen  quam  in  aere  fiunt ; 
atque  hinc  opinionibus  suis  vis  additur. 


De  Respiratione . 

His  de  combustione  didis,  ad  alteram  aeris 
proprietatem,  respirationi  inservientem,  per¬ 
gimus. 

Chemia  recentior,  inventis  suis,  fundio- 
nem  respirationis  magis  in  aperto  posuit.  Eo¬ 
dem  fere  modo  fit  ac  combustio.  Sicut  com- 

E  bustio 

biistio  quoque,  ea  aera  resolvit.  Non  pro¬ 
cedit,  nisi  oxygenium  in  aere  sit  ;  quo  con¬ 
sumpto,  animalia  mortem  obeunt. 

Aer  respiratione  mutatur  tribus  modis  : 
primo,  pars  evanescit ;  secundo,  reliqua  pars 
acido  carbonico  impletur  ;  atque  tertio,  va¬ 
pore  oneratur. 

Aeris  inspirati  partem  circiter  vicesimam 
evanescere  apparet.  Haec  pars  gas  oxygeno- 
sum  est,  quanquam,  experimentis  quae  insti¬ 
tuit  Davy  #,  gasis  azotici  partem  absorberi, 

i 

patet. 

Si  aer  expiratus  per  aquam  calcis  transit, 
statim  fit  turbidus,  propter  acidum  carboni- 
cum  cum  eo  conjundtum.  Aquam  etiam  in 
aere  expirato  existere,  ex  humore  per  frigus 
colleclo,  dum  in  vitrum  aliudve  simile  expi- 
ramus,  patet.  Aqua,  quae,  in  aere  calido 
e  pulmonibus  emisso,  et  in  forma  vaporis 
existit,  aera  frigidum  externum  contingens, 
densatur. 

Respiratio 


*  Vid.  Davy’s  u  Researches/’  p.435.  et  438. 

Respiratio  duobus  modis  sanguinem  afficit. 

Nam  colorem  illum  floridum,  per  quem  dis» 
tinguitur,  sanguini  arterioso  praebet.  Sangui¬ 
nem  quoque  per  pulmones  transeuntem,  cale¬ 
facit,  et  simul  cum  eo  totum  corpus  perva¬ 
dit. 

Colorem  floridum  hinc  originem  suam  tra¬ 
here,  manifestum  esse  videtur.  Quia  si  san« 
guis  venosus  aeri  exponatur,  floridi  fit  colo¬ 
ris  ;  atque  aer  qui  manet  minuitur,  et  etiam 
vitiatur.  Si,  autem,  sanguis  venosus  gasi 
azotico  exponatur,  eundem  colorem  vividum 
non  attingit,  neque  minuitur  gas. 

Animalium  temperatura  a  respiratione  pen¬ 
dere  videtur  ;  quorum  in  unoquoque  genere, 
secundum  magnitudinis  pulmonum  rationem, 
calor  est.  Animalia  non  respirantia,  ut  pis¬ 
ces,  temperaturam  habent  parum  majorem 
medio  quo  vivunt.  Majoris  temperiei  quam 
atmosphaera  sunt  homines  atque  quadrupedes. 

Avium  autem,  quibus  major  est  pulmonum 
magnitudo,  quaeque  ideo  copiam  aeris  largio¬ 
rem  exspirant,  temperatura  multo  major  est 

quam  t 

quam  quadrupedum.  Ii  etiam  qui  oxygenium 
inspirarunt,  sensum  caloris  thoraci  inesse  asse¬ 
verant. 

Respiratio  igitur  haberi  potest,  motus  quo 
aer  vitalis  e  statu  gaseo  in  formam  solidam 
transit  ;  atque  hinc,  calorem,  per  quem  hoc 
in  statu  existit,  relinquat,  necesse  est. 

Variae  de  respiratione  theoriae  traditae 
sunt.  Sanguinem  per  corpus  transeuntem 
phlogiston  accipere,  atque,  postquam  ad  pul¬ 
mones  rediit,  phlogiston  ibi  acceptum  aeri 
tradere,  qui  postea  flammam  non  sustinere 
potest,  Priestley  docuit.  Hanc  theoriam 
Lavoisier  mutasse  videtur.  Is,  aera  nullum 
sanguinem  in  pulmonibus  absorbere,  sed  hy- 
drogenium  et  carbonem  cedere,  atque  ex  his 
cum  parte  aeris  oxygenosa  conj undis,  aquam 
acidumque  carbonicum  gigni,  credidit.  Hu- 
jusce  theoriae  veritatem  non  demonstravit 
Lavoisier.  Hic  tantum,  oxygenium  ab¬ 
sorptum  ei  esse  aequale,  quod  acidum  carbo¬ 
nicum  et  aqua  habent,  ostendere  conatus  est. 
Theoria  igitur  invalida  est  adhuc  habenda. 

Theoriam 


i 

Theoriam  ab  hac  multo  diversam  edidit 
Le  Grange.  Is,  oxygenium  evanescens  sese 
sanguini  conjungere,  qui  tunc  acidum  carbo- 
nicum  et  aquam  in  aere  expirato  repertam 
emittit,  azoto  immutato  manente,  audior  erat. 
Ex  experimentis  autem  quae  instituit  Davy 
jam  memoratus,  quantitas  azoti  certa  simul 
cum  oxygenio  absorpta  videtur.  Si  hoc  ve- 
rum  sit,  theoria  talis  recipi  nequit.  Aera  san¬ 
guine  venoso  absorberi,  ibique  resolvi  ;  at¬ 
que  azotum  inutile,  parva  quantitate  reten¬ 
ta,  abiisse,  Davy  censet.  Tradit  etiam,  oxy¬ 
genio  fere  puro  respirato,  hujusce  fluidi  quan¬ 
titatem  absorberi  minorem,  atque  acidi  car- 
bonici  minorem  etiam  nasci,  quam  cum  aer 
respiretur.  Quae  res,  nisi  majorem  aeris 
quam  oxygenii  quantitatem  sanguis  absorbe¬ 
ret,  explicari  nequit.  Si  oxygenium  revera 
solum  in  respiratione  absorbetur,  quomodo 
fieri  potest,  ut  usus  ejus  continuus  vitam  extin- 
guat  ? 

De  Vegetatione • 

Phaenomena  duo,  nempe  combustionem  et 
respirationem,  quae  aera  resolvunt  et  vitiant, 
explicavimus.  Aer  tamen  his  usibus  inservire 
desineret,  nisi  phaenomena  essent  alia  quae 
oxygenium  restituunt,  atque  iis  jam  dictis  sese 
opponunt.  Talis  videtur  vegetatio. 

Plantas  exhalationes  emittere,  jamduduni 
philosophis  notum  est.  Superficiem  autem 
foliorum  et  plantarum  inferiorem,  humorem 
aeremque  absorbere,  atque  superiorem  oxyge¬ 
nium  emittere,  dubitari  nequit. 

Experimenta  a  Priestley  instituta,  an¬ 
no  1771,  mentham,  per  aliquot  dies,  in  aere 
ab  acido  carbonico  vitiato  crescentem,  hunc 
aera  flammae  sustinendae  capacem  reddere,  os¬ 
tendunt  *.  Is  censuit,  vegetationem  aera  vitia¬ 
tum 


*  Vid.  Priestley  on  Air,  vol,  iii.  p.  251. 

tura  purum  reddere,  phlogiston  recipiendo, 
quo,  pera&a  combustione,  oneratus  fuit. 
Idem  postea,  plantas  solis  radiis  expositas, 
fluidum  invisibile,  oxygenium  nempe,  emit¬ 
tere  reperit. 

Hic  vir,  tam  saepe  memoratus,  gas  acidum 
carbonicum  vegetationi  nocere,  quoniam  plan- 
tse  hoc  gase  inclusae  moriebantur,  experimen¬ 
tis  probavit  Saussure  tamen,  plantas  nisi 
admisso  gase  acido  carbonico,  crescere  non 
posse,  ostendit.  Ex  philosophi  hujus,  et  Xn- 
genhoutz  experimentis,  plantas  interdiu  aci¬ 
dum  carbonicum  absorbere  et  resolvere,  car¬ 
bonemque,  oxygenio  emisso,  in  succo  reti¬ 
neri  ;  nodtu,  e  contrario,  acido  carbonico 
emisso,  oxygenium  absorberi,  apparet.  Hinc 
lumen,  absorptioni  et  resolutioni  gasis  acidi 
carbonici,  omnino  necessarium  esse  videtur. 
Forsitan,  propter  conjundtionem  cum  oxyge¬ 
nio,  hoc  fluidum  a  carbone  sejungitur. 

Ut 


*  Vid.  Priestley  on  Air,  vol.  i.  p,  100» 


40 


DISPUTATIO  CHEMICA 


Ut  quantitates  acidi  carbonici  no&u  emissa?, 
atque  interdiu  absorptae,  aequales  sint,  salu¬ 
britati  aeris  necessarium  videtur.  Xngen- 
houtz  tamen,  gas  oxygenosum  interdiu,  gas 
acidum  carbonicum  noctu  emissum  exsupe- 

t  ■  - 

rare,  atque  aera  plantis  circumfusum  majo¬ 
rem  oxygenii  quantitatem  quam  alibi  con¬ 
tinere,  demonstravit*.  Experimenta  reve¬ 
ra  Friestley  idem  ostendunt,  quibus,  aera 
combustione  et  respiratione  vitiatum,  vege¬ 
tatione  restitutum  esse,  reperit. 

Hic  loci  Naturae  sapientiam  admirare,  qua 
pars  alia  alii  inservit ;  et  poeta  exclamare, 
libet,— 

“  See  matter  next,  with  various  life  endu’d, 

Prefs  to  one  centre  stili,  the  general  good , 

See  dying  vegetables  life  sustain, 

See  life  dissolving  vegetate  again : 

Ali  forms  that  perish,  other  forms  supply, 

(By  turns  we  catch  the  vital  breath  and  die)  , 

Like  bubbles  on  the  sea  of  matter  borne, 

They  rise,  they  break,  and  to  that  sea  return.” 

Aer 


*  “  Vegetables,”  p.  47.  et  57. 

Aer  ab  animalibus  corruptus,  atque  noxius 
respiratione  fadtus,  vegetabilia  nutrit,  atque 
hinc  respirationi  idoneus  rursus  redditur. 
Quam  ob  causam,  regnum  vegetabile,  mag¬ 
nam  officinam  chemicam  ad  aera  purum  red¬ 
dendum  constitutam,  refert.  Quoniam  autem 
aer,  animalium  respiratione,  per  hyemern  ac 
aestatem,  aeque  vitiatur ;  nonne  mirum  vide¬ 
tur,  quomodo,  hac  vegetabilium  a&ione  folio¬ 
rum  interitu  amissa,  puritas  aeris  servari  pos¬ 
sit.  Ut  a  Natura  huic  defedtui  occurratur, 
necesse  est.  Caloris  diminutio  per  hyemern 
putredinem  minuit,  quae  per  aestatem  aera 
magnopere  corrumpit;  inse&arum  innume¬ 
rabilium  absentia,  quae  aera  cadaveribus  suis 
vitiant ;  animalium  perspiratio  minus  laedens, 
atque  minus  impura,  aera  multo  puriorem 
per  hyemern  efficere  videntur.  Si  causa  igi¬ 
tur,  qua  aer  purior  redditur  per  hyemern,  par- 
tim  abest,  eo  tempore  minus  quoque  necessa¬ 
ria  est. 


F 

DE  EVAPORATIONE. 


Nunc  superest,  ut  pauca  de  vi  aeris  solven¬ 
te  dicamus. 

» 

Aquam  in  atmosphaera  existere  sernper  no» 

\  ,  i  • 

tum  esse  oportet.  Pluvia,  nix,  atque  ros,  quo¬ 
tidie  oculis  occurrentia,  hoc  omnibus  apertum 
reddunt.  Nexum  inter  aerem  et  aquam  pri¬ 
mus  monstrasse  videtur  Boyle,  qui  glaciem 
aeri  expositam  pondere  minutam  reperit 
Acidum  sui  pii  uricum  atmosphserae  quan¬ 
tumvis  lucidae  expositum,  multo  gravius  fit, 

1  '  .  '  '  V)  ;  ‘  ‘  .  ■  ,  •  .  >  *•  ,  •  v  .i  , 

atque  magis  dilutum.  Alcalina  fixa,  atque 

\  i  \  ~  t  «. 

sales  deliquescentes,  aquam  ibi  repertam  at¬ 
trahunt,  atque  fluida  fiunt.  Hanc  qualitatem 
multa  alia  possident.  Nonnulla  ex  aere  hu- 
rnido  aquam  capiunt,  et  aere  arido  fa&o, 

rursus 


#  Vid.  Boyle,  vol.  iii,  p.  i6„ 

f ursus  reddunt.  Corpora  talia  pro  by drome- 
tris  adhibentur. 

Aqua  ad  gradum  certum  calefa&a,  fluidum 
iit  elasticum  ;  atque  atmosphceram  frigidio¬ 
rem  contingens,  rursus  densatur.  Si  aeris 
temperies  non  est  nimis  minuta,  pellucidum 
et  elasticum  manet,  atque  aeri  immiscetur. 
Hoc  modo  quotidie  operatur  Natura.  Orbis 
terrarum  aquae  in  vaporem  sponte  sua  abeunt. 
Ha?c  evaporatio,  aere  calido,  aut  calore  ap¬ 
plicato,  augetur.  Venti  eam  augent.  Frigus 
evaporatione  spontanea  gigni,  satis  notum  est. 
Hanc  rem  calidarum  regionum  incolae  bene 
norunt,  qui,  liquores  suos,  obtegendo  utres 
eos  continentes  vestimentis  humidis,  atque 
aeri  exponendo,  frigidos  reddunt. 

Quo  calidior  aer,  eo  majorem  vaporem  elas¬ 
ticum  capere  potest.  Hinc  meridie,  cum  sol 
vim  suam  maxime  edit,  aer  plus  aquae  conti¬ 
net,  quam  cum  ros  maxima  copia  abundat. 
Atque  aeris  vaporibus  saturati,  temperatura 
quocunque  modo  minuta,  vapor  elasticus 
condensatur  :  hinc  ros,  pruina,  &c.  originem 

trahunt. 

trahunt.  Aer  calidus  vapore  interdiu  satura» 
tus,  eum  no&u,  propter  frigus,  condensatum 
deponit.  Hic  vapor,  si  satis  adest  caloris,  in 
guttas  aut  rorem  mutatur.  Si  autem  tempe¬ 
ratura  congelationem  aequat,  in  crystallos  re¬ 
digitur. 

Aqua,  quam  aer  continet,  secundum  densi¬ 
tatem  aeris  minutam,  decrescit.  Aere  per 
antliam  rarefadlo,  hygrometrum  siccitatem 
audiam  indicasse,  reperit  Saussure  ;  et  expe¬ 
rimenta,  quae  ad  altitudines  diversas  de  aeris 
statu  instituit  De  Luc,  aera  ad  summum 
quam  ad  imum  montem  multo  sicciorem  esse, 
ostendunt 

Hac  de  re  sententia  Saussure  mihi  multo 
verisimilior  esse  videtur.  Hic,  aquam,  per 
calorem  adjundtum,  primo  in  fluidum  elasti¬ 
cum  formari,  et  postea  aere  solvi,  tradit.  Si 
hoc  in  vacuo  fit,  aut  si  aquae  quantitas  et  ca¬ 
lor  aerem  circumfusum  expelli  faceret,  vapor 
elasticus  purus  ab  eo  nonlinatur.  Si  autem 

hic 


*  Vid.  De  Luc,  sur  la  Meteorologie,  ii.  9. 

hic  vapor  vim  aeris  vincere  nequit,  eum  pe¬ 
netrat,  solvitur,  atque  vapor  elasticus  solutus 
redditur  *. 

Hunc  in  aere  vaporem  mechanice  mixtum 
censet  De  Luc  f .  Si  hoc  autem  ita  esset, 
eorum  separatio  haudquaquam  perdifficilis 
fieret.  Conjundio  aeris  et  aquae  eundarum 

fere  aliarum  solutionum  similitudinem  habet. 

/ 

Quantitatem  aquae,  quam  aer  capit,  augeri  et 
minui  secundum  temperiem  audiam,  aut  mi¬ 
nutam,  satis  notum  est.  Verisimile  est  eam 

ab 


*  Haec  sunt  verba  :  (i  La  parfaite  transparence. 
44  d’un  air  sature  de  vapeur,  tel  qu’on  le  voit  apres 
44  une  pluie,  la  disparition  des  vapeurs  par  la  cha- 
u  leur,  leur  apparition  subite  par  le  froid,  leur 
a  union  intime  avec  l’air  malgre  la  difference  de 
44  leur  densite,  sont  des  indices  certains  d’une  com- 
14  binaison  intime  des  elemens  de  la  vapeur  avec 
44  les  elemens  de  l’air,  ou  d’une  vrai  dissolution  chi- 
mique.”  Et  postea  addit :  i(  Mais  je  ne  pense 
44  pas,  comme  M.  Le  Roy,  que  1’air  dissolve  l’eau 
44  immediatement :  Je  crois  quJil  ne  la  dissout  que 
s(  lorsque  1’adtion  du  feu  la  convertie  en  vapeur 
61  elaltique.”— — Essais  sur  1’Hygrom. 

f  Vid,  Meteorologie,  II. 

ab  aere  in  statu  vaporis  solvi :  quia  aqua  in 
vacuo  posita,  citius  quam  cum  aeri  exposita, 
evanescit,  vaporisque  in  statu  elastici  eva¬ 
nescens  reperitur.  Quoniam  igitur,  aere  vel 
praesente  vel  absente,  atque  ipso  eodem  mo¬ 
do,  abit,  ut  propter  causam  eandem  in  utro¬ 
que  exemplo  evanescat,  necesse  esse  videtur. 
Et,  quoniam  in  vacuo  in  vaporem  mutatur, 
aeri  exposita  in  idem  fluidum  mutetur,  at¬ 
que  in  statu  vaporis  in  aere  existat,  oportet. 
Vapor  sine  dubio  ex  aqua  et  calore  consistit. 
Aqua  igitur  in  vaporem  mutata  certa  caloris 
quantitas  ei  conjungitur,  atque  abit.  Hoc 
fit  in  evaporatione  omni  spontanea.  Hinc, 
ut  supra  diximus,  nascitur  frigus,  scilicet, 
aqua  evanescens,  calorem  secum  tollit.  Hic, 
propter  frigus  genitum,  ad  aquam  in  vapo¬ 
rem  mutandam,  forsitan  sufficit.  Aqua  igi¬ 
tur  evanescens,  in  vaporem  mutatur,  et  pos¬ 
tea  ab  aere  solvitur. 

Praeter  vaporem  in  aere  elasticum,  plurimas’ 
res  aliae  quoque  ibi  innatantes  reperiuntur. 
Non  solum  materia  eledrica,  nebulae  et  nu¬ 
bes, 

bes,  aliaque  multa  quas  vidimus  atque  co ru¬ 
perimus,  sed  nonnulla  etiam  quae  conje&ura 
tantum  novimus.  Gasa  ex  animalium  atque 
vegetabilium  putredine  nascentia,  hydroge- 
nium  carbonatum  e  paludibus  emissum,  pro- 
culdubio  in  aera  ascendunt,  atque  illic  mix¬ 
ta  manent,  ad  compositionem  et  solutionem, 
chemicam  subeundam.  In  aere  tamen  mul¬ 
ta  sunt,  adhuc  nobis  parum  nota. 

Aliae  res  nonnunquam  aeri  immixtae  at¬ 
que  conjunctae  sunt,  quae  corpus  humanum 
magnopere  afficiunt :  indeque  nascitur  conta¬ 
gio. 

Aer  quoque  in  diversis  regionibus  differt ; 
atque,  sicut  Montesquieu  notat :  ?*  Se 

“  charge,  comme  les  plantes,  des  particules 
u  de  la  terre  de  chaque  pays  Hinc,  aliae 
regiones  salubritate  fruuntur,  dum  aliae  cor¬ 
pori  humano  maxime  nocent.  Orbis  terra¬ 
rum  partibus  in  aliis  alii  morbi  urgent :  at¬ 
que  in  nonnullis  fodinis  adeo  impurus  fit 

aer, 


P  Vid.  Lettres  Persanes. 

aer,  ut  respirationi  parum  idoneus  sit.  In 
concionibus  frequentibus,  praesidiis,  carceri- 
bus,  locisque  similibus,  morbi  semel  orti  mira 
celeritate  diffunduntur.  Materia  nocens  tum 
soluta  in  aere  esse  censetur.  Haec  in  diversis 
morbis  sine  dubio  diversa  est ;  cujus  tamen 
naturam,  adhuc  ignoramus  \  nec  cito  notum 
iri  verisimile  est. 

Res  tamen  nonnullae  hanc  materiam  pesti¬ 
feram  corrigunt  atque  tollunt.  Ex  iis  prae¬ 
cipua  sunt  gasa  quae  facile  oxvgenium  emit¬ 
tunt.  Acidum  aceticum  odorem  aeris  pesti¬ 
feri  ingratum  amovet.  Acidi  nitrici  atque 
muriatici  vapores  idem  valent.  Acidum  mu¬ 
riaticum  oxygenatum ,  quod  in  Nosocomiis  mili¬ 
taribus  feliciter  adhibetur,  potentissimum  est. 
Ex  iis,  acidum  muriaticum,  et  acidum  muria¬ 
ticum  oxygenatum,  quia  facilius  parantur, 
materiam  ad  pestiferam  amovendam,  maxime 
adhibenda  sunt. 


FINIS. 


